Рихард Демел
Тихият град

Превод от немски: Венцеслав Константинов, —

chitanka.info

Лежи градът в полето,

отмира блед денят;

и ето, вече пада нощ,

но месец и звезди

в небето не блестят.

Дошла от върховете,

мъгла града забули;

изчезват покрив, двор и къща,

димът й всеки звук поглъща,

и мостове, и кули.

А странникът потръпва,

но в долината зрак расте;

сред мрака, през мъгла и дим,

хвалебна песен прозвуча

от устни на дете.

1893

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.